eusebius-scr-eccl.commentaria-in-psalmos Ps_54.8
Ἐπίρριψον ἐπὶ κύριον τὴν μέριμνάν σου , καὶ αὐτός σε διαθρέψει · οὐ δώσει εἰς τὸν αἰῶνα σάλον τῷ δικαίῳ . σὺ δέ , ὁ θεός , κατάξεις αὐτοὺς εἰς φρέαρ διαφθορᾶς · ἄνδρες αἱμάτων καὶ δολιότητος οὐ μὴ ἡμισεύσωσιν τὰς ἡμέρας αὐτῶν · ἐγὼ δὲ ἐλπιῶ ἐπὶ σέ . Οἱ μὲν σὺν ἀπάτῃ καὶ ὑποκρίσει ἁπαλύνοντες ἑαυτῶν τοὺς λόγους ἐκ τοῦ φανεροῦ ἔσωθεν δὲ αὐτοὺς ἀκονήσαντες ὑπὲρ βολίδας , ἀλλὰ καὶ αὐτὸς ὁ προδότης γεγονὼς τοῦ σωτῆρος , ὁποίου τέλους τεύξονται δεδήλωται . σὺ δέ , ὁ τούτων ἀκροώμενος σωφρονισθεὶς ἀπὸ τοῦ τῶν προλελεγμένων τέλους καὶ ὁ τῷ προφητευομένῳ σωτῆρι ὅλον σαυτὸν ἐπιδιδούς , θάρσει τὴν σαυτοῦ φροντίδα ἐπιρρίψας ἐπ’ αὐτόν , οἷα μαθητευθείς , δι’ ἧς αὐτὸς ὁ σωτὴρ παιδεύει λέγων · μὴ μεριμνή­σητε τί φάγητε μηδὲ τί πίητε , καί · μὴ κτήσησθε χρυσὸν μηδὲ ἄργυρον μηδὲ χαλκὸν εἰς τὰς ζώνας ὑμῶν . ταῦτ’ οὖν φυλάξας ἐπίρριψον ἐπὶ κύριον τὴν μέριμνάν σου , καὶ αὐτός σε διαθρέψει , τὸν ἄρτον σοι διδοὺς τὸν ἐπιούσιον καὶ τὴν λογικὴν καὶ ἐπουράνιον τροφήν , ἐπαρκῶν δὲ καὶ τὰ πρὸς τὸν βίον χρειώδη · τούτῳ γὰρ ἐπήγγελται φήσας · οἶδε γὰρ ὁ πατὴρ ὑμῶν ὁ οὐράνιος , ὧν χρείαν ἔχετε , πρὸ τοῦ τι αὐτὸν αἰτῆσαι ὑμᾶς . οὕτως σε δὲ διαθρέψει ὡς καὶ πάντα δίκαιον · οὐδένα γὰρ πώποτε τῶν δικαίων καταλέλοιπεν ὡς ὑπομεῖναι αὐτὸν σάλον πρὸς τὸ σαλευθῆναι καὶ ἐκπεσεῖν · διὸ λέλεκται ἑξῆς · οὐ δώσει εἰς τὸν αἰῶνα σάλον τῷ δικαίῳ , ἢ κατὰ τὸν Σύμμαχον · οὐκ ἐκδώσει εἰς αἰῶνα κλεισθῆναι δίκαιον · διὸ λέλεκται ἐν ἑτέροις · νεώτερος ἐγενόμην καὶ γὰρ ἐγήρασα καὶ οὐκ εἶδον δίκαιον ἐγκαταλελειμμένον , οὐδὲ τὸ σπέρμα αὐτῶν ζητοῦν ἄρτους . Ταῦτ’ εἰπὼν ἑξῆς ἐπάγει περὶ τῶν ἐπιβούλων τοῦ σωτῆρος τό · σὺ δέ , ὁ θεός , κατάξεις αὐτοὺς εἰς φρέαρ διαφθορᾶς , ἢ κατὰ τὸν Σύμμαχον · σὺ δέ , ὁ θεός , κατενέγκεις αὐτοὺς εἰς λάκκον διαφθορᾶς · Περὶ οὗ λάκκου μυρία διὰ τῶν ἔμπροσθεν εἴρηται , ὥσπερ ἐν τῷ · ὑπομένων ὑπέμεινα τὸν κύριον , καὶ προσέσχεν μοι . καὶ ἀνήγαγέν με ἐκ λάκκου ταλαιπωρίας , καὶ ἀπὸ πηλοῦ ὕλεως , καὶ πάλιν · μήποτε παρασιωπήσῃς ἀπ’ ἐμοῦ , καὶ ὁμοιωθήσομαι τοῖς καταβαίνουσιν εἰς λάκκον , καὶ αὖθις · κύριε , ἀνήγαγες ἐξ ᾅδου τὴν ψυχήν μου , ἔσωσάς με ἀπὸ τῶν καταβαινόντων εἰς λάκκον . Ἀλλ’ ὁ μὲν δίκαιος διασῴζεται πρὸς τὸ μὴ κατενεχθῆναι εἰς τὸν δηλούμενον λάκκον , οἱ δὲ ἀσεβεῖς κάτω φέρονται εἰς αὐτὸν ὑπὸ τοῦ θεοῦ καταρασσόμενοι ὡς εἰς κατάλληλον αὐτοῖς χωρίον . λάκκον δὲ ταλαιπωρίας καὶ πηλὸν ὕλεως καὶ φρέαρ διαφθορᾶς τὸν τοῦ θανάτου τόπον καλεῖν εἴωθεν ὁ λόγος , εἰς ὃν καταβάλλονται δίκην τῶν ἄνωθεν καταφερομένων ἐν τοῖς λάκκοις ὑδάτων αἱ τῶν ἀσεβῶν ψυχαί . Καὶ ἐπειδήπερ διὰ τῶν ἔμπροσθεν τοὺς φονευτὰς τοῦ σωτῆρος ἡμῶν ἐδήλου , ἀκολούθως καὶ νῦν περὶ τῶν αὐτῶν φησιν · ἄνδρες αἱμάτων καὶ δολιότητος οὐ μὴ ἡμισεύσωσιν τὰς ἡμέρας αὐτῶν , ἢ κατὰ τὸν Σύμμαχον · μιαιφόνοι καὶ δόλιοι οὐχ ἡμισεύσωσι τὰς ἡμέρας αὐτῶν « , ἢ κατὰ τὸν Ἀκύλαν · ἄνδρες αἱμάτων καὶ ἐπιθέσεως οὐχ ἡμισεύσωσιν ἡμέρας αὐτῶν . Νοήσεις δέ , ὅπως ἐπληροῦτο καὶ ταῦτα , ἐπιστήσας , ὡς παραχρῆμα καὶ οὐ μετ’ οὐ πολὺν χρόνον τῆς κατὰ τοῦ σωτῆρος ἡμῶν ἐπιβουλῆς ἄρδην τὸ πᾶν γένος τῶν προλεχθέντων ὀλέθρῳ παρεδόθη , μετελθούσης αὐτοὺς τῆς ὀργῆς ἐν τῇ καταλαβούσῃ αὐτοὺς πολιορκίᾳ κατὰ τὸν Ῥωμαϊκὸν πόλεμον . καὶ τέως μὲν κατὰ τὸν παρόντα καιρὸν καὶ τὸν θνητὸν ἐν ἀνθρώποις βίον μηδὲ ἡμισεύσαντες τὰς ἡμέρας αὐτῶν τοιαύτῃ παρεδόθησαν ἀπωλείᾳ οἱ ἄνδρες αἱμάτων καὶ τῆς δολιότητος · μετὰ δὲ τὴν ἐνταῦθα τελευτὴν ὁποῖα αὐτοὺς διαδέξεται , προδεδήλωται διὰ τοῦ · σὺ δέ , ὁ θεός , κατάξεις αὐτοὺς εἰς φρέαρ διαφθορᾶς . Ταῦτα μὲν οὖν ἐκεῖνοι πείσονται , ἐγὼ δὲ ἐλπιῶ ἐπὶ σέ · ἤτοι ὁ ταῦτα θεσπίζων προφήτης ἢ καὶ αὐτὸς ὁ προφητευόμενος .
Lemmas: ἐπιρριπτέω ἐπί κύριος ὁ μέριμνα σύ , καί αὐτός σύ διατρέφω · οὖον δίδωμι εἰς ὁ αἰών σάλος ὁ Δίκαιος . σύ δέ , ὁ θεός , κατάγω αὐτός εἰς φρέαρ διαφθορά · ἀνήρ αἷμα καί δολιότης οὖον μή ἡμισεύω ὁ ἡμέρα αὐτός · ἐγώ δέ ἐλπίζω ἐπί σός . ὁ μέν σύν ἀπάτη καί ὑπόκρισις ἁπαλύνω ἑαυτοῦ ὁ λόγος ἐκ ὁ φανερός ἔσωθεν δέ αὐτός ἀκονάω ὑπέρ βολίς , ἀλλά καί αὐτός ὁ προδότης γίγνομαι ὁ σωτήρ , ὁποῖος τέλος τυγχάνω δηλόω . σύ δέ , ὁ οὗτος ἀκροάομαι σωφρονίζω ἀπό ὁ ὁ προλέγω τέλος καί ὁ ὁ προφητεύω σωτήρ ὅλος σαυτοῦ ἐπιδίδωμι , θάρσος ὁ σεαυτοῦ φροντίς ἐπιρριπτέω ἐπί αὐτός , οἷος μαθητεύω , διά ὅς αὐτός ὁ σωτήρ παιδεύω λέγω · μή μεριμνάω τίς ἐσθίω μηδέ τίς πίνω , καί · μή κτάομαι χρυσός μηδέ ἄργυρος μηδέ χαλκός εἰς ὁ ζώνη σύ . αὐτός οὖν φυλάσσω ἐπιρριπτέω ἐπί κύριος ὁ μέριμνα σύ , καί αὐτός σύ διατρέφω , ὁ ἄρτος σύ δίδωμι ὁ ἐπιούσιος καί ὁ λογικός καί ἐπουράνιος τροφή , ἐπαρκέω δέ καί ὁ πρός ὁ βίος χρειώδης · οὗτος γάρ ἐπαγγέλλω φημί · οἶδα γάρ ὁ πατήρ σύ ὁ οὐράνιος , ὅς χρεία ἔχω , πρό ὁ τίς αὐτός αἰτέω σύ . οὕτως σύ δέ διατρέφω ὡς καί πᾶς Δίκαιος · οὐδείς γάρ πώποτε ὁ Δίκαιος καταλείπω ὡς ὑπομένω αὐτός σάλος πρός ὁ σαλεύω καί ἐκπίπτω · διό λέγω ἑξῆς · οὖον δίδωμι εἰς ὁ αἰών σάλος ὁ Δίκαιος , ἢ κατά ὁ Σύμμαχος · οὐ ἐκδίδωμι εἰς αἰών καλέω Δίκαιος · διό λέγω ἐν ἕτερος · νέος γίγνομαι καί γάρ γηράσκω καί οὐ εἶδον Δίκαιος ἐγκαταλείπω , οὐδέ ὁ σπέρμα αὐτός ζητέω ἄρτος . ταῦτα εἶπον ἑξῆς ἐπάγω περί ὁ ἐπίβουλος ὁ σωτήρ ὁ · σύ δέ , ὁ θεός , κατάγω αὐτός εἰς φρέαρ διαφθορά , ἢ κατά ὁ Σύμμαχος · σύ δέ , ὁ θεός , καταφέρω αὐτός εἰς λάκκος διαφθορά · περι ὅς λάκκος μυρίος διά ὁ ἔμπροσθεν εἴρω , ὥσπερ ἐν ὁ · ὑπομένω ὑπομένω ὁ κύριος , καί προσέχω ἐγώ . καί ἀνάγω ἐγώ ἐκ λάκκος ταλαιπωρία , καί ἀπό πηλός ὗλις , καί πάλιν · μήποτε παρασιωπάω ἀπό ἐγώ , καί ὁμοιόω ὁ καταβαίνω εἰς λάκκος , καί αὖθις · κύριος , ἀνάγω ἐκ ᾍδης ὁ Ψυχή ἐγώ , σῴζω ἐγώ ἀπό ὁ καταβαίνω εἰς λάκκος . ἀλλά ὁ μέν δίκαιος διασῴζω πρός ὁ μή καταφέρω εἰς ὁ δηλέομαι λάκκος , ὁ δέ ἀσεβής κάτω φέρω εἰς αὐτός ὑπό ὁ θεός καταράσσω ὡς εἰς κατάλληλος αὐτός χωρίον . λάκκος δέ ταλαιπωρία καί πηλός ὗλις καί φρέαρ διαφθορά ὁ ὁ θάνατος τόπος καλέω εἴωθα ὁ λόγος , εἰς ὅς καταβάλλω δίκη ὁ ἄνωθεν καταφέρω ἐν ὁ λάκκος ὕδωρ ὁ ὁ ἀσεβής Ψυχή . καί ἐπεί διά ὁ ἔμπροσθεν ὁ φονευτής ὁ σωτήρ ἐγώ δηλόω , ἀκόλουθος καί νῦν περί ὁ αὐτός φημί · ἀνήρ αἷμα καί δολιότης οὖον μή ἡμισεύω ὁ ἡμέρα αὐτός , ἢ κατά ὁ Σύμμαχος · μιαιφόνος καί δόλιος οὐ ἡμισεύω ὁ ἡμέρα αὐτός « , ἢ κατά ὁ Ἀκύλας · ἀνήρ αἷμα καί ἐπίθεσις οὐ ἡμισεύω ἡμέρα αὐτός . νόησις δέ , ὅπως πληρόω καί οὗτος , ἐφίστημι , ὡς παραχρῆμα καί οὖον μετά οὖον πολύς χρόνος ὁ κατά ὁ σωτήρ ἐγώ ἐπιβουλή ἄρδην ὁ πᾶς γένος ὁ προλέγω ὄλεθρος παραδίδωμι , μετέρχομαι αὐτός ὁ ὀργή ἐν ὁ καταλαμβάνω αὐτός πολιορκία κατά ὁ Ῥωμαικός πόλεμος . καί τέως μέν κατά ὁ πάρειμι καιρός καί ὁ θνητός ἐν ἄνθρωπος βίος μηδέ ἡμισεύω ὁ ἡμέρα αὐτός τοιοῦτος παραδίδωμι ἀπώλεια ὁ ἀνήρ αἷμα καί ὁ δολιότης · μετά δέ ὁ ἐνταῦθα τελευτή ὁποῖος αὐτός διαδέχομαι , προδηλόω διά ὁ · σύ δέ , ὁ θεός , κατάγω αὐτός εἰς φρέαρ διαφθορά . οὗτος μέν οὖν ἐκεῖνος πείθω , ἐγώ δέ ἐλπίζω ἐπί σός · ἤτοι ὁ οὗτος θεσπίζω προφήτης ἢ καί αὐτός ὁ προφητεύω .